Slovenské národné hádzanárske družstvo žien je národné družstvo žien, ktoré reprezentuje Slovensko v medzinárodných hádzanárskych súťažiach, podujatiach a priateľských zápasoch. Funguje pod záštitou Slovenského zväzu hádzanej (SZH). Vzniklo v roku 1993 rozpadom česko-slovenského družstva, hoci ešte v roku 1993 sa česko-slovenské družstvo (ako spoločné družstvo Česka a Slovenska) zúčastnilo Majstrovstiev sveta 1993. Jeho najväčším úspechom je úspešná kvalifikácia na Majstrovstvá Európy 1994 a 2014, na ktorých obsadilo zhodne 12. miesto. Rovnako 12. miesto dosiahlo aj na Majstrovstvách sveta 1995. V novembri 2013 mu v neoficiálnom svetovom rebríčku patrilo 28. miesto.